CELEX: 32017R2188
Language: sl
Date: 2017-08-11 00:00:00
Title: Delegirana uredba Komisije (EU) 2017/2188 z dne 11. avgusta 2017 o spremembi Uredbe (EU) št. 575/2013 Evropskega parlamenta in Sveta v zvezi z opustitvijo kapitalskih zahtev za določene krite obveznice (Besedilo velja za EGP. )

25.11.2017   
            
            
               SL
            
            
               Uradni list Evropske unije
            
            
               L 310/1
            
         DELEGIRANA UREDBA KOMISIJE (EU) 2017/2188
   z dne 11. avgusta 2017
   o spremembi Uredbe (EU) št. 575/2013 Evropskega parlamenta in Sveta v zvezi z opustitvijo kapitalskih zahtev za določene krite obveznice
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 575/2013 Evropskega parlamenta in Sveta z dne 26. junija 2013 o bonitetnih zahtevah za kreditne institucije in investicijska podjetja (1) in zlasti člena 503(4) Uredbe,
   ob upoštevanju naslednjega:
   
               (1)
            
            
               Člen 496 Uredbe (EU) št. 575/2013 pristojnim organom dovoljuje, da za določene krite obveznice in do 31. decembra 2017 opustijo zgornjo mejo 10 % iz člena 129(1)(d)(ii) navedene uredbe in člena 129(1)(f)(ii) navedene uredbe.
            
         
               (2)
            
            
               Člen 503(4) Uredbe (EU) št. 575/2013 Komisijo zavezuje, da pregleda ustreznost te možnosti za pristojne organe in se odloči, ali bi morala postati trajna. Komisija je Evropski bančni organ prosila za strokovni nasvet o tem vprašanju. Na podlagi tega je bilo pripravljeno Poročilo o okvirih in kapitalski obravnavi kritih obveznic EU. Komisija je navedeno poročilo uporabila za nadaljnjo oceno nadzornih in regulativnih ureditev, ki se uporabljajo za krite obveznice, ter Evropskemu parlamentu in Svetu nato predložila poročilo o členu 503 Uredbe (EU) št. 575/2013.
            
         
               (3)
            
            
               Iz poročila je razvidno, da samo omejeno število nacionalnih okvirov za krite obveznice dovoljuje vključitev finančnih instrumentov, zavarovanih s stanovanjsko hipoteko ali hipoteko na poslovno nepremičnino, ali združene strukture kritih obveznic znotraj skupine. Ker pa poslovni modeli nekaterih institucij temeljijo na uporabi opustitve, ki jo odobrijo pristojni organi, je zaradi pravne varnosti primerno pristojnim organom omogočiti, da opustitev iz člena 496(1) Uredbe (EU) št. 575/2013 podaljšajo po datumu iz navedene določbe. Člen 496(1) Uredbe (EU) št. 575/2013 bi zato bilo treba spremeniti, da se razveljavi datum, naveden v tej določbi, pri čemer je treba upoštevati, da bo možnost, da pristojni organi dovolijo opustitev, morda treba ponovno oceniti v kontekstu prihodnjega okvira za krite obveznice.
            
         
               (4)
            
            
               Zaradi pravne varnosti je primerno zagotoviti stalno odstopanje od datuma, ki sledi poteku trenutnega odstopanja –
            
         SPREJELA NASLEDNJO UREDBO:
   Člen 1
   V členu 496(1) Uredbe (EU) št. 575/2013 se uvodni stavek nadomesti z naslednjim:
   
      „Pristojni organi lahko v celoti ali delno opustijo zgornjo mejo 10 % za nadrejene enote, ki jih izdajo francoski Fonds Commun de Créances ali njemu enakovredne ustanove za listinjenje, določeno v točkah (d) in (f) člena 129(1), če sta izpolnjena oba izmed naslednjih pogojev:“.
   
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. januarja 2018.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. avgusta 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 176, 27.6.2013, str. 1.